30.6.2023.
LV
Eiropas Savienības Oficiālais Vēstnesis
C 230/209
Standarta grozījuma apstiprināšana ar aizsargātu nosaukumu apzīmēta vīna nozares produkta specifikācijā: paziņojuma publicēšana saskaņā ar Komisijas Deleģētās regulas (ES) 2019/33 17. panta 2. un 3. punktu (2023/C 230/17) Šis paziņojums publicēts saskaņā ar Komisijas Deleģētās regulas (ES) 2019/33 (1) 17. panta 5. punktu STANDARTA GROZĪJUMA APSTIPRINĀŠANAS PAZIŅOJUMS
“Coteaux du Layon” PDO-FR-A0826-AM03 Paziņojuma datums: 31.3.2023.
APSTIPRINĀTĀ GROZĪJUMA APRAKSTS UN PAMATOJUMS 1.
Oficiālais administratīvi teritoriālo vienību klasifikators Ģeogrāfiskajā apgabalā un tiešās apkaimes apgabalā esošo pašvaldību saraksts ir atjaunināts saskaņā ar oficiālā administratīvi teritoriālo vienību klasifikatora datiem.
Tas neietekmē noteiktā ģeogrāfiskā apgabala robežas.
Ir grozīts vienotā dokumenta 6. un 9. punkts.
2.
Atstatums starp vīnogulājiem Minimālais atstatums starp vienas rindas vīnogulājiem ir mainīts no 1 m uz 0,90 m.
Šā grozījuma mērķis ir palielināt stādījumu biezību, nemainot atstatumu starp rindām.
Papildus tam ir iekļauti īpaši noteikumi attiecībā uz vīnogulājiem, kuri atrodas stāvās nogāzēs ar slīpumu virs 10 %; minimālais atļautais atstatums starp šiem vīnogulājiem ir 0,80 m.
Šā papildinājuma mērķis ir ņemt vērā īpašu gadījumu, kad vīnogulāji ir iestādīti izteiktās nogāzēs un nepieciešams īpašs stādījumu izvietojums (stādījumi ir paralēli nogāzei nevis tai perpendikulāri).
Ir grozīts vienotā dokumenta 5. punkts.
3.
Apgriešana Apgriešanas noteikumi ir saskaņoti ar noteikumiem, ko Luāras ielejā piemēro pārējiem Anjou Saumur apgabala vīniem, kas apzīmēti ar cilmes vietu nosaukumu..
Šīs saskaņošanas mērķis ir radīt uzņēmējiem labāku izpratni un vienkāršot pārbaužu veikšanu.
Ar šā grozījuma ieviešanu vīnkopji var pielāgoties salam, kas mēdz uznākt arvien vēlāk.
Ir grozīts vienotā dokumenta 5. punkts.
4.
Gatavības pakāpe Minimālais cukuru saturs vīnogās tika palielināts no 221 līdz 238 gramiem uz litru attiecībā uz cilmes vietas nosaukumu Coteaux du Layon un no 238 līdz 255 gramiem uz litru attiecībā uz cilmes vietas nosaukumu, kam pievienots vīnogu izcelsmes pašvaldības nosaukums.
Daudzums palielināts, lai uzlabotu vīnu kvalitāti, jo šie vīni ir pieskaitāmi pie vīniem ar atlikumcukuriem.
Lai ņemtu vērā grūtības, ko rada tādas misas fermentācija, kas satur visvairāk cukuru, ir atcelta spirta minimālās faktiskās tilpumkoncentrācijas augšējā robeža vīniem, kuros spirta dabiskā tilpumkoncentrācija ir vienāda ar 18 % vai to pārsniedz.
Ir grozīts vienotā dokumenta 4. punkts.
(1) OV L 9, 11.1.2019., 2. lpp.